钦定古今图书集成/方舆汇编/职方典/第1135卷 > 《郡志》上接汉江下通湘水
## 钦定古今图书集成/方舆汇编/职方典/第1135卷 > 《郡志》上接汉江下通湘水

《富水志》：“东走江淮，西通梁汉。”

宋朱昂《赛广泽庙序》：“襟带随郢，腹背吴楚。地洼而卑，水漾而潴。”

《复州厅壁记》：“地滨江汉之茹。”

《舆地纪胜》。“惟兹七泽之南，实在重湖之右。” 京山县

县居众山之中，路迳崎岖，东、西北三路皆不通舟楫，惟县南小河名“县河” ，春夏水溢，可通景陵、蒿台湖，入汉江，形势最为险隘。

潜江县

西扼巴蜀之喉，北枕襄、邓之臂，南亘洞庭之险，东连江、汉之会。三国关羽屯兵于俞潭，元季姜玨窃据于县郭。胡文定曰：“欲固上流，必保汉沔。” 矧夫湖陂吞纳，一苇四通，萑苻箐丛，突围倏散。此亦形胜之最险者也。

沔阳州